# Paul McCartney

Paul McCartney
MBE |   |
| Biografía |
| Nacemento | (en) James Paul McCartney  18 de xuño de 1942  (84 anos) Walton Hospital
 |
| Outros nomes | Percy "Thrills" Thrillington Paul Ramon Apollo C. Vermouth  |
| Relixión | Deísmo  |
| Educación | Liverpool Institute High School for Boys (en)    Liverpool Institute for Performing Arts (en)    West Kirby Grammar School (en)    |
| Lateralidade | manicho  |
| Actividade |
| Ocupación | guitarrista, compositor, cantante, batería, actor de cinema, director de cinema, actor de televisión, director de televisión, músico de pop, produtor de cinema, artista discográfico, pintor, cantautor, guionista, pianista, baixista, compositor de bandas sonoras, letrista, escritor de literatura infantil  |
| Período de actividade | 1957  -  |
| Empregador | Liverpool Institute for Performing Arts (en)    |
| Membro de | Wings (1971–1980) The Beatles (1960–1970) The Quarrymen The Beat Brothers (pt)  Academia Estadounidense das Artes e as Letras Academia das Artes e das Ciencias dos Estados Unidos Rockestra  |
| Xénero artístico | Música rock, art rock, rock psicodélico, pop rock, música clásica, múscia beat e rock and roll  |
| Profesores | Donovan  |
| Tesitura | Tenor  |
| Instrumento | Baixo, guitarra, piano, Mandolina, ukelele, contrabaixo, Frauta doce, melódica, violoncello, violín, sitar, trompeta, teclado e instrumento de percusión  |
| Selo discográfico | Apple Records Columbia Records Parlophone Capitol Records Hear Music  |
| Compañeiro profesional | John Lennon Linda McCartney  |
| Participou en |
|  |
| 13 de xullo de 1985 | Live Aid  |
|  |
| Obra |
| **Obras destacables (1971) Ram
* (1973) Band on the Run
* (1973) Live and Let Die (pt)
* (1973) Band on the Run
* (1977) Maybe I'm Amazed (pt)
 |
| Familia |
| Cónxuxe | Nancy Shevell (2011–) Heather Mills (2002–2008), divorcio Linda McCartney (1969–1998), morte do cónxuxe  |
| Fillos | Heather McCartney, adopted stepdaughter  () Linda McCartney Mary McCartney  () Linda McCartney Stella McCartney  () Linda McCartney James McCartney  () Linda McCartney Benedict McCartney  () Heather Mills  |
| Pais | Jim McCartney   e Mary McCartney  |
| Irmáns | Mike McCartney  |
| Premios |
| * (2018)  Prêmio Wolf de Artes (pt)
* (2017)  Compañeiro de Honra
* (2012)  Pessoa do Ano MusiCares (pt)
* (2012)  Oficial da Lexión de Honra
* (2011)  Grammy Award for Best Historical Album (en) , premiado polo traballo *Band on the Run*
* (2010)  Premio Gershwin
* (2008)  doutor honoris causa pola Universidade Yale
* (1999)  Salón da Fama do Rock
* (1997)  Knight Bachelor
* (1990)  Grammy á carreira artística
* (15 de abril de 1971)  Óscar á mellor banda sonora, premiado polo traballo *Let It Be (pt)*
* (12 de xuño de 1965)  membro da Orde do Imperio Británico
* Polar Music Prize
* Premio Genesis
* estrela no Paseo da Fama de Hollywood
* Premios Oye!
* Premios Grammy
* Silver Clef Award (en)
* Premio Kennedy
* Orde ao Mérito Docente e Cultural Gabriela Mistral
* Gran Cruz da Orde O Sol do Perú
* Membro da Academia Estadounidense das Artes e as Ciencias
* Classic Brit Awards (pt)
 |
|  **Sinatura**   |
|

---

 |
|  Voz: Paul McCartney (*lingua inglesa*)  |
| Descrito pola fonte | Lentapedia Lentapedia  |
| Sitio web | paulmccartney.com  |
|

---

                   |

Sir **James Paul McCartney**, nado en Liverpool o 18 de xuño de 1942, é un músico e activista pro-dereitos dos animais.

## Traxectoria

### Carreira musical

Comezou a súa carreira no mundo da música en 1957 cando se incorporou ao grupo The Quarry Men, liderado por John Lennon e que posteriormente pasaría a chamarse The Beatles. Xunto ao seu amigo Lennon, formou unha das máis exitosas parellas de compositores. Tras a disolución dos Beatles, McCartney continuou a súa andaina no mundo da música fundando o grupo Wings, xunto á súa muller Linda e o guitarrista Denny Laine, e posteriormente cunha igualmente exitosa carreira como solista.

Estímase que os Beatles venderon uns 600 millóns de copias dos seus álbums, encabezando as listas de músicos con maiores vendas, e McCartney en solitario uns 100 millóns, aproximadamente.

Paul McCartneyXuntos cos seus compañeiros Beatles é Membro do Imperio Británico desde 1965, e desde 1997, xa en solitario, Sir. Os Beatles foron incluídos no Salón da Fama do Rock en 1988, Paul McCartney en 1999. En toda a súa traxectoria conta con numerosos premios, entre eles, 17 Grammys. "*Yesterday*" (unha composición Lennon/McCartney) é considerada a canción máis versionada da historia, cunhas 3.700 versións, e o seu tema con Wings, "*Mull of Kintryre*" é un dos sinxelos non benéfico máis vendidos da historia, con máis de 2.000.000 de copias, nº 1 no Nadal de 1977 no Reino Unido. No ano 2010 confirmouse que McCartney contaría tamén coa súa estrela do Paseo da Fama.

No 2004, a revista Rolling Stone, colocou aos Beatles no número un da súa lista *The Immortals:100 Greatest Artists of All-Time*, e no 2008 a mesma revista situou a McCartney no undécimo posto da lista *100 Greatest Singers of All Time*. É considerado por moitos como un dos grandes da música contemporánea.

### Activismo

Desde 1975, McCartney é vexetariano; el e a súa muller Linda foron vexetarianos durante a maior parte dos seus trinta anos de matrimonio. Decidiron deixar de comer carne despois de que Paul observase uns cordeiros no campo mentres comían unha comida de cordeiro. Pouco despois, a parella converteuse en defensores activos dos dereitos dos animais. Na súa primeira entrevista despois da morte de Linda, comprometeuse a seguir traballando polos dereitos dos animais, e en 1999 gastou tres millóns de libras esterlinas para garantir que a súa empresa de alimentos Linda McCartney Foods permanecese libre de ingredientes xeneticamente modificados. En 1995, narrou o documental *Devour the Earth*, escrito por Tony Wardle. McCartney é partidario da organización dos dereitos dos animais People for the Treatment of Animal Ethics (PETA). Apareceu nas campañas da organización e, en 2009, fixo unha exposición sobre granxas industriais de animais titulada "Glass Walls" ("Muros de cristal"). En 2014 narrou un vídeo de PETA co mesmo título. McCartney tamén apoiou campañas encabezadas pola Humane Society of the United States, International Humane Society, World Animal Protection e a David Shepherd Wildlife Foundation.

McCartney levaba unha camiseta "non máis minas terrestres" durante un concerto en 2004.
Despois de casar con Heather Mills, McCartney uniuse á súa campaña contra as minas terrestres, converténdose nun patrón da campaña británica Adopt-A-Minefield. Levaba unha camiseta cunha mensaxe contra as minas terrestres nalgunhas actuacións da súa xira Back in the World. McCartney tamén apoia a campaña Make Poverty History contra a pobreza global.

McCartney participou en varias gravacións e actuacións benéficas, como Concerts for the People of Kampuchea, Ferry Aid, Band Aid, Live Aid, Live 8, e a gravación de "Ferry Cross the Mersey". En 2004, doou unha canción a un álbum para axudar á "Campaña americana por Birmania" en apoio á gañadora do Premio Nobel birmano Aung San Suu Kyi. En 2008, doou unha canción para un CD para a organización Aid Still Required, cuxo propósito era recadar fondos para axudar ao sueste asiático a recuperarse do tsunami de 2004.

Save the Arctic é unha campaña para protexer o Ártico e unha protesta internacional para dar a coñecer a exploración petrolífera do Ártico, atraendo o apoio de máis de cinco millóns de persoas, incluíndo a McCartney, o arcebispo Desmond Tutu e once gañadores do Premio Nobel da Paz.

En 2015, tras a decisión do primeiro ministro británico David Cameron de conceder aos membros do parlamento un voto libre para cambiar a lei contra a caza do raposo, Brian May e Paul McCartney manifestáronse en contra. McCartney comentou: *"O pobo de Gran Bretaña apoia o goberno Tory en moitas cousas, pero a gran maioría de nós estaremos en contra deles se se reintroduce a caza. É cruel e innecesario e perderán o apoio da xente común e dos amantes dos animais coma min.”*

## Notas

## Véxase tamén